Gert er ráð fyrir að aflaverðmæti aukist um 230 milljónir DKK á árinu 2016 Árið 2016 stefnir í að verða gott ár fyrir danskar fiskveiðar . Samkvæmt spám er talið að aflaverðmæti muni aukast um 230 milljónir danskra króna á árinu ( 4,4 milljarðar ISK ) , að því er fram kemur í danska vefmiðlinum Finans . Dönsk stjórnvöld hafa reiknað út á grundvelli ESB-kvóta og samninga við ESB að aflaverðmæti danskra skipa geti fræðilega aukist um 480 milljónir milli ára . Í þeim útreikningum er þá gert ráð fyrir að verð á hvítfiski haldi áfram að hækka og að allir kvótar verði fullnýttir . Það gerist þó sjaldan . Stjórnvöld hafa því sent frá sér varfærnari spá þar sem gert er ráð fyrir að aukning verði í raun um 230 milljónir og er þá miðað við óbreytt fiskverð frá árinu 2015 .